CELEX: 32009R0718
Language: fi
Date: 2009-08-04 00:00:00
Title: Komission asetus (EY) N:o 718/2009, annettu 4 päivänä elokuuta 2009 , eräiden tavaroiden luokittelusta yhdistettyyn nimikkeistöön

7.8.2009   
            
            
               FI
            
            
               Euroopan unionin virallinen lehti
            
            
               L 205/7
            
         
      KOMISSION ASETUS (EY) N:o 718/2009,
   annettu 4 päivänä elokuuta 2009,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               On aiheellista säätää, että tiedon saaja voi soveltaa jäsenvaltioiden tulliviranomaisten tavaroiden luokittelemisesta yhteiseen nimikkeistöön antamaa sitovaa tariffitietoa, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuun CN-koodiin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (ETY) N:o 2913/92 12 artiklan 6 kohdan mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä elokuuta 2009.
      
         
            Komission puolesta
         
         Ján FIGEĽ
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nelipyöräinen ajoneuvo, jossa on sähkömoottori, joka saa virtansa kahdesta uudelleen varattavasta 12 voltin akusta. Ajoneuvo on noin 48 cm leveä, 99 cm pitkä ja 58 cm korkea (selkänoja alas laskettuna). Se painaa ilman akkuja yhteensä noin 34,5 kg. Sen suurin kuormitus on noin 115 kg.
                              Ajoneuvolla on seuraavat ominaisuudet:
                              
                                          —
                                       
                                       
                                          etu- ja takaosan toisiinsa yhdistävä vaakasuora alusta,
                                       
                                    
                                          —
                                       
                                       
                                          pienet pyörät (noin 2,5 × 19,0 cm) varustettuina puhkeamattomilla renkailla,
                                       
                                    
                                          —
                                       
                                       
                                          säädettävä istuin, jossa ei ole käsinojia eikä kädensijoja ja jonka istuinkorkeus on säädettävissä kahteen asentoon, ja
                                       
                                    
                                          —
                                       
                                       
                                          alastaitettava ohjaustanko.
                                       
                                    Ohjaustangossa on pieni ohjausyksikkö, jossa on virtakytkin, äänimerkki, akun varaustason näyttö ja painike enimmäisnopeuden säätämiseksi.
                              Ajoneuvossa on kaksi peukalokäyttöistä kahvaa kiihdyttämistä, jarruttamista ja peruuttamista varten. Ajoneuvon takapyörät ovat kaatumisen estävät. Ajoneuvossa on sähköinen kaksinkertainen jarrujärjestelmä.
                              Kun akut ovat täynnä, ajoneuvon pisin mahdollinen ajomatka on noin 16 kilometriä ja enimmäisnopeus noin 6,5 km/h.
                              Ajoneuvo voidaan purkaa neljään kevyeen osaan. Se on tarkoitettu käytettäväksi kotona, kävelyteillä ja yleisissä tiloissa muun muassa ostosmatkoilla.
                              
                                  (1) Ks. kuva 1.
                           
                        
               
                  8703 10 18
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8703, 8703 10 ja 8703 10 18 nimiketekstien mukaisesti.
                  Ajoneuvo on henkilökuljetukseen tarkoitettu erityisajoneuvo.
                  Ajoneuvoa ei voida luokitella nimikkeeseen 8713, koska sitä ei ole erityisesti suunniteltu liikuntarajoitteisten kuljettamiseen eikä siinä ole mitään liikuntarajoitteisuutta helpottavia erityisominaisuuksia. (Ks. myös harmonoidun järjestelmän selitykset, nimike 8713, ja yhdistetyn nimikkeistön selittävät huomautukset, alanimike 8713 90 00.)
                  Ajoneuvo on tästä syystä luokiteltava CN-koodiin 8703 10 18 pääasiallisesti henkilökuljetukseen suunniteltuna moottoriajoneuvona.
               
            
                  
                              2.
                           
                           
                              Kolmipyöräinen ajoneuvo, jossa on sähkömoottori, joka saa virtansa kahdesta uudelleen varattavasta 12 voltin akusta. Ajoneuvo on noin 61 cm leveä, 120 cm pitkä ja 76 cm korkea (selkänoja alas laskettuna). Se painaa ilman akkuja yhteensä noin 46 kg. Sen suurin kuormitus on noin 160 kg.
                              Ajoneuvolla on seuraavat ominaisuudet:
                              
                                          —
                                       
                                       
                                          etu- ja takaosan toisiinsa yhdistävä vaakasuora alusta,
                                       
                                    
                                          —
                                       
                                       
                                          pienet pyörät (noin 8,9 × 25,4 cm) varustettuina puhkeamattomilla renkailla,
                                       
                                    
                                          —
                                       
                                       
                                          säädettävä istuin, jossa on käsinojat ja kädensijat ja jonka istuinkorkeus on säädettävissä kolmeen asentoon, ja
                                       
                                    
                                          —
                                       
                                       
                                          alastaitettava ohjaustanko.
                                       
                                    Ohjaustangossa on pieni ohjausyksikkö, jossa on akkumittari, virtakytkin, valopainikkeet, äänimerkki ja painike enimmäisnopeuden säätämiseksi.
                              Ajoneuvossa on kaksi peukalokäyttöistä kahvaa kiihdyttämistä, jarruttamista ja peruuttamista varten. Ajoneuvon takapyörät ovat kaatumisen estävät. Ajoneuvossa on sähköinen kaksinkertainen jarrujärjestelmä.
                              Kun akut ovat täynnä, ajoneuvon pisin mahdollinen ajomatka on noin 40 kilometriä ja enimmäisnopeus noin 8 km/h.
                              Ajoneuvo voidaan purkaa seitsemään kevyeen osaan. Sitä on tarkoitus käyttää kotona, kävelyteillä ja yleisissä tiloissa muun muassa ostosmatkoilla.
                              
                                  (1) Ks. kuva 2.
                           
                        
               
                  8703 10 18
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8703, 8703 10 ja 8703 10 18 nimiketekstien mukaisesti.
                  Ajoneuvo on henkilökuljetukseen tarkoitettu erityisajoneuvo.
                  Ajoneuvoa ei voida luokitella nimikkeeseen 8713, koska sitä ei ole erityisesti suunniteltu liikuntarajoitteisten kuljettamiseen eikä siinä ei ole mitään liikuntarajoitteisuutta helpottavia erityisominaisuuksia. (Ks. myös harmonoidun järjestelmän selitykset, nimike 8713, ja yhdistetyn nimikkeistön selittävät huomautukset, alanimike 8713 90 00.)
                  Ajoneuvo on tästä syystä luokiteltava CN-koodiin 8703 10 18 pääasiallisesti henkilökuljetukseen suunniteltuna moottoriajoneuvona.
               
            
         
      
                  
                     
               
               
                  
                     
               
            
         (1)  Kuvat ovat ainoastaan ohjeellisia.